Dewa Sikêrê ya Amêdiyê de rîyê bombardumanê artêşa tirke ra yo ke vizêr ame kerdene, xeylêk hegayan de şewat vejîya. Şewat hetê dewijan û ekîbanê pawitişê sîvîlî ra gerîya binê kontrolî. Şewato ke warêkê berzî de vejîya o zî hetê ekîbanê îtfaîye ra me hewnakerdene.
Goreyê xebera Rojnewsî ya ke çimeyanê cayîyayan ra ameye girewtene dewa Sikêrê rîyê bombardumanê artêşa tirke ra 25 donim erazîya dewijan veşaye.
Hêrişê atêşa tirke yê vera Amêdiyê û dewanê dormeyê ci dewam kenê. Hîrê rojî verî dewleta tirke ya îşxalkere dewa Bokriskanî ya Binarê Qendîlî da bombayan ver, cinîyêka 50 serrî ameye qetilkerdene.
